**

**VÁLLALKOZÁSI SZERZŐDÉS**

*„Szakmai rendezvények megszervezése az eDigiStars (DTP3-730-1.2 kódszámú) projekt keretében”* tárgyban

***I. Szerződő felek:***

**A1) Megrendelő:**

|  |  |
| --- | --- |
| Név | INNOSKART Nonprofit Kft. |
| Cím | 8000 Székesfehérvár, Móricz Zs. u. 14. |
| Adószám | 14507092-2-07 |

**A2) Megrendelő hivatalos képviselője:**

|  |  |
| --- | --- |
| Név | Beséné Szaplonczay Orsolya ügyvezető |
| E-mail | szaplonczay.orsolya@innoskart.hu  |
| Telefon | +36 20/98-92-298 |

**A3) Projektfelelős:** akit a szerződés teljesítése során a Megrendelő kinevez jelen szerződésben foglaltak teljesítésének nyomon-követésével

|  |  |
| --- | --- |
| Név | Beséné Szaplonczay Orsolya ügyvezető |
| E-mail | szaplonczay.orsolya@innoskart.hu  |
| Telefon | +36 20/98-92-298 |

**B1) Vállalkozó:**

|  |  |
| --- | --- |
| Név: |  |
| Cím: |  |
| Adószám: |  |
| Bankszámlaszám:  |  |

**B2) Vállalkozó hivatalos képviselője:**

|  |  |
| --- | --- |
| Név:  |  |
| E-mail: |  |
| Telefon: |  |

**B3) Projektfelelős:** akit a szerződés teljesítése során a Vállalkozó kinevez jelen szerződésben foglaltak végrehajtásával

|  |  |
| --- | --- |
| Név:  |  |
| E-mail: |  |
| Telefon: |  |

***II. Preambulum***

Megrendelő partnerként részt vesz az INTERREG Duna Transznacionális Együttműködési Programban, a DTP3-730-1.2 eDigiStars projektben. A Megrendelő 2021. július 19-n ajánlatkérő levél megküldésével beszerzési eljárást indított „*Szakmai rendezvények szervezése az eDigiStars (DTP3-730-1.2 kódszámú) projekt keretében*” szolgáltatás beszerzése tárgyában. Jelen szerződést a Felek a hivatkozott beszerzési eljárás alábbi dokumentumai alapján kötik meg, melyek a szerződés elválaszthatatlan mellékleteit képezik:

* Ajánlatkérő levél
* Vállalkozó ajánlata
* Vállalkozási szerződés minta

***III. A vállalkozási szerződés tárgya és a feladatok meghatározása***

Jelen szerződés tárgya II. Preambulum pontban ismertetett projekt meghatározott időszakában (2021. április 1. – 2022. június 30.) **különböző szakmai rendezvények szervezése az** **eDigiStars (DTP3-730-1.2 kódszámú) projekt keretében**, amely a gyakorlatban az alábbi tevékenységeket, feladatokat foglalja magába.

|  |  |  |  |  |
| --- | --- | --- | --- | --- |
| ***Munka csomag száma*** | ***Rendezvény jellege*** | ***Résztvevők tervezett száma*** | ***Rendezvény hivatalos nyelve***  | ***Teljesítési határidő*** |
| T3. | 3 db nyomonkövetési látogatás a munkaügyi hivatalokhoz (D.T3.1.2) | 5-5 fő | magyar | 2021.12.15. |
| Az idősek támogatásával foglalkozó szervezetekkel való havi kapcsolattartó értekezletek (D. T3.2.3.) | 10-10 fő | magyar | 2022.02.28. |
| Munkaértekezlet a visszajelzések összegyűjtésére (D.T3.2.4.) | 25 fő | magyar | 2022.04.30. |
| Egynapos intenzív képzés (D.T3.3.1.) | 7 fő | magyar | 2022.01.31. |
| Mini akciótervből 1 roadshow (D.T3.3.2.) | 20 fő | magyar | 2022.06.15. |
| Mini akciótervből 10 kétoldalú találkozó az iparági munkáltatók HR-menedzsereivel (D.T3.3.2.) | 5-5 fő | magyar | 2022.06.15. |
| Tesztelési és minősítési rendezvény (D.T3.3.3.) | 25 fő | magyar | 2022.04.30. |
| 11 virtuális találkozó (D.3.4.1.) | 20-20 fő | angol | 2022.06.15. |
| Virtuális transznacionális értékelési munkaértekezlet (D.T3.4.1.) | 25 fő | angol | 2022.06.15. |
| 3. Tanácsadó Munkacsoport megbeszélés | 15 fő | magyar | 2021.12.15. |
| T4.  | 4. Tanácsadó Munkacsoport megbeszélés | 15 fő | magyar | 2022.06.15. |
| C | Kommunikációs záró konferencia | 100 fő | angol | 2022.12.15. |

További feltételek:

* a programok során alkalmazni kell a Duna Transznacionális Program összes kötelező arculati elemét;
* a rendezvények tematikáját és a szervezés – előkészítés feltételeit a Megrendelővel történt egyeztetést követően lehet véglegesíteni;
* a rendezvények megszervezéséhez és megtartásához szükséges eszközök, szoftverek, alkalmazások és egyéb technikák a vállalkozó felelősségi körébe tartoznak, ezek beszerzéséért a Megrendelő külön díjat nem fizet a vállalkozónak;

A fent felsorolt témákban felmerülő konkrét kérdéseket illetve részfeladatokat a felek aktuálisan (szóban) egyeztetik egymással.

***IV. A szerződés időtartama***

A Felek közötti szerződéses jogviszony **a Vállalkozási szerződés aláírásának napjától a projekt záró dátumáig, azaz 2022. december 31-ig áll fenn** azzal, hogy a Megrendelő fenntartja az időpont, időtartam módosításának jogát, ha a Preambulumban megnevezett projektben olyan változások állnak be, melyek a jelen megállapodásra is hatással vannak. A változásról a Megrendelő ésszerű határidővel köteles tájékoztatni a Vállalkozót, amely biztosítja a Vállalkozó számára a módosított feladat ellátására való felkészülést.

A szerződés a kölcsönös teljesítést követően megszűnik.

***V. A teljesítés módja és a megvalósítás ütemterve***

A Vállalkozó feladatát elsődlegesen önállóan köteles teljesíteni, azonban amennyiben szükséges, alvállalkozó bevonására jogosult. Az alvállalkozóért a Vállalkozó úgy felel, mintha az alvállalkozó által elvégzett feladatot maga végezte volna el. Alvállalkozó bevonása esetén a Vállalkozó az alvállalkozó személyét a teljesítés előtt közli a Megrendelővel.

A tevékenység az alábbi ütemek szerint zajlik:

|  |  |  |  |
| --- | --- | --- | --- |
| ***Ütem sorszáma*** | ***Munkacsomag száma*** | ***Tervezett tevékenység*** | ***Teljesítési határidő*** |
|  | T3 | 3 db nyomonkövetési látogatás a munkaügyi hivatalokhoz (D.T3.1.2) | 2021.12.15. |
| 3. Tanácsadó Munkacsoport megbeszélés  |
| 5 virtuális találkozó (D.3.4.1.) |
|  | T3 | Az idősek támogatásával foglalkozó szervezetekkel való havi kapcsolattartó értekezletek (D. T3.2.3.) | 2022.06.15. |
| Munkaértekezlet a visszajelzések összegyűjtésére (D.T3.2.4.) |
| Egynapos intenzív képzés (D.T3.3.1.) |
| Mini akciótervből 1 roadshow (D.T3.3.2.) |
| Mini akciótervből 10 kétoldalú találkozó az iparági munkáltatók HR-menedzsereivel (D.T3.3.2.) |
| Tesztelési és minősítési rendezvény (D.T3.3.3.) |
| 6 virtuális találkozó (D.3.4.1.) |
| Virtuális transznacionális értékelési munkaértekezlet (D.T3.4.1.) |
|  | T4 | 4. Tanácsadó Munkacsoport megbeszélés | 2022.12.15. |
| C | Kommunikációs záró konferencia |

A teljesítések realizálódásával a Megrendelő teljesítésigazolást állít ki a fenti ütemterveknek megfelelően. A teljesítésigazolás kiállításának feltétele a filmek, az esetleges javításokat, módosításokat követő végleges változatának átadása a Megrendelő számára. Az egyes ütemek határidejét tekintve előteljesítés lehetséges, ha az adott időszakra tervezett feladatokat maradéktalanul elvégezték.

***VI. Vállalkozási díj, fizetési feltételek***

A Vállalkozót megillető vállalkozási díj **nettó …………………….. € + 27 % ÁFA, azaz nettó …………………………… euró + 27% ÁFA, bruttó ……………………… €, azaz …………………………. euró**, amely az alábbi ütemek szerint kerül meghatározásra.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***Ütem sorszáma*** | ***Munkacsomag száma*** | ***Tervezett tevékenység*** | ***Nettó egységár €*** | ***Mennyiség*** | ***Nettó összeg €*** | ***ÁFA €*** | ***Bruttó összeg €*** | ***Teljesítési határidő*** |
| I. | T3 | 3 db nyomonkövetési látogatás a munkaügyi hivatalokhoz (D.T3.1.2) |  | 3 |  |  |  | 2021.12.15 |
| 3. Tanácsadó Munkacsoport megbeszélés |  | 1 |  |  |  |
| 5 virtuális találkozó (D.3.4.1.) |  | 5 |  |  |  |
| II. | T3 | Az idősek támogatásával foglalkozó szervezetekkel való havi kapcsolattartó értekezletek (D. T3.2.3.) |  | 6 |  |  |  | 2022.06.15 |
| Munkaértekezlet a visszajelzések összegyűjtésére (D.T3.2.4.) |  | 1 |  |  |  |
| Egynapos intenzív képzés (D.T3.3.1.) |  | 1 |  |  |  |
| Mini akciótervből 1 roadshow (D.T3.3.2.) |  | 1 |  |  |  |
| Mini akciótervből 10 kétoldalú találkozó az iparági munkáltatók HR-menedzsereivel (D.T3.3.2.) |  | 10 |  |  |  |
| Tesztelési és minősítési rendezvény (D.T3.3.3.) |  | 1 |  |  |  |
| 6 virtuális találkozó (D.3.4.1.) |  | 6 |  |  |  |
| Virtuális transznacionális értékelési munkaértekezlet (D.T3.4.1.) |  | 1 |  |  |  |
| III. | T4 | 4. Tanácsadó Munkacsoport megbeszélés |  | 1 |  |  |  | 2022.12.15 |
| C | Kommunikációs záró konferencia |  | 1 |  |  |  |
| **Összesen** |  |  |  |  |  |  |

A vállalkozási díj magába foglalja a Vállalkozó összes költségét, amely a szerződésben felmerült. További kiadások elszámolására a Megrendelő felé a Vállalkozó nem jogosult.

A teljesítésigazolás kiállítását követően a Vállalkozó számlát állít ki, amely tartalmazza az elvégzett szolgáltatás tekintetében a fenti egységárakkal számított vállalkozási díjat. A Megrendelő a vállalkozási díjat a feladat teljesítését követően, a teljesítésigazolás kiállítása után, a számla kiállításától számított 8 napon belül egy összegben átutalással egyenlíti ki.

A Vállalkozó számlavezető bankja: ……………………………….

A Vállalkozó bankszámlaszáma: ……………………………………………….

***VII. Megrendelő jogai és kötelezettségei***

A Megrendelő jogosult a Vállalkozó tevékenységét és a feladatok elvégzésének folyamatát személyesen ellenőrizni.

A Megrendelő a vállalkozási díjat jelen szerződés V. pontjában rögzített ütemezésnek megfelelően köteles megfizetni a Vállalkozónak. A számla kiállításának feltétele a Megrendelő által kiállított teljesítésigazolás. A Megrendelő a szerződésszerű teljesítés esetén, a teljesítésigazolást a teljesítést követő 15 napon belül köteles kiállítani. A szerződésben foglaltaktól eltérő teljesítés esetén a Megrendelő megtagadhatja a teljesítésigazolás kiállítását.

A Megrendelő időben és pontos tartalommal biztosítja a Vállalkozó számára jelen szerződés végrehajtásával kapcsolatban indokoltan kért információkat. A Megrendelő által nyújtott késedelmes vagy hiányos információkból származó károkért a Vállalkozót felelősség nem terheli azzal, hogy a Vállalkozó haladéktalanul köteles felhívni a Megrendelő figyelmét, amennyiben észlelte a hibát vagy a hiányt a hozzá érkező adatokban.

***VIII. Vállalkozó jogai és kötelezettségei***

A Vállalkozó köteles jelen szerződés III. pontjában rögzített feladatát maradéktalanul és a legnagyobb körültekintéssel elvégezni, a megjelölt határidők betartásával.

A feladatok ellátása során a Vállalkozó köteles a Megrendelővel folyamatosan együttműködni, vele kapcsolatot fenntartani, a Megrendelő utasításait követni.

A Vállalkozó tudomásul veszi, hogy a szerződés teljesítésének finanszírozása az INTERREG Duna Transznacionális Együttműködési Program keretében, az Európai Regionális Fejlesztési Alap és Magyarország támogatásával történik, amely speciális feltételeket szab meg a Megrendelő számára, ennek folytán a Megrendelő a szerződés hatálya alatt adott esetben – a szerződésben meghatározott adatokon, dokumentumokon túl – kiegészítő információkat vagy dokumentumokat kérhet a Vállalkozótól a Támogató Szervezet igényei alapján. A Vállalkozó köteles a Megrendelő rendelkezésére állni az említett információadás tekintetében a szerződés hatályának megszűnésén túl is.

***IX. A szerződés megszűnése***

Jelen szerződést a IV. pont szerinti határozott idő alatt a Vállalkozó nem jogosult rendes felmondással megszüntetni.

Jelen szerződést a Felek rendkívüli, azonnali hatályú felmondással csak a másik fél súlyos szerződésszegő magatartása esetén mondhatják fel. Rendkívüli felmondás esetén a szerződésszegő fél köteles a másik félnek a szerződésszegő magatartásával okozott teljes kárt (ide értve az elmaradt vagyoni előnyt is) megtéríteni.

A szerződést a Felek közös megegyezéssel megszüntethetik.

A szerződés bármely okból való megszűnése esetén Felek kötelesek teljes körűen együttműködni a szerződés megszüntetésével járó kérdések rendezésében.

***X. Egyéb rendelkezések***

A felek megállapodnak, hogy jelen szerződés módosítása kizárólag írásban lehetséges.

A szerződő Felek megállapodnak abban, hogy a jelen megállapodásban foglaltakat, valamint a teljesítésük során az egymásnak átadott információt bizalmasan kezelik.

A Vállalkozó kijelenti, hogy vele szemben csőd-felszámolási, avagy végelszámolási eljárás, illetőleg végrehajtás nincsen folyamatban, és kötelezettséget vállal arra, hogy amennyiben e körülményben változás következik be, úgy erről haladéktalanul, de legkésőbb 3 (három) munkanapon belül írásban értesíti a Megrendelőt, aki ebben az esetben jogosult a IX. pontban részletezett azonnali hatályú felmondás közlésére.

A szerződő Felek kötelezettséget vállalnak arra, hogy a jelen szerződésből fakadó vitás kérdéseiket elsődlegesen kölcsönös kompromisszumon alapuló, békés egyeztetés útján rendezik. Ennek eredménytelensége esetére a Felek hatásköri szabály alkalmazásától függően kikötik a Székesfehérvári Járásbíróság kizárólagos illetékességét.

A jelen szerződésben nem szabályozott kérdésekben a Polgári Törvénykönyvről szóló törvény vonatkozó rendelkezései az irányadóak.

Jelen szerződés mindkét fél aláírásával lép hatályba, és a IX. pontban meghatározottakon felül a Felek kölcsönös kötelezettségeinek maradéktalan és szerződésszerű teljesítésével szűnik meg.

A Felek jelen szerződést annak elolvasása és értelmezése után, mint akaratukkal mindenben megegyezőt helybenhagyólag írták alá.

Jelen szerződés magyar nyelven 3 eredeti példányban készült, melyből 2 példány a Megrendelőt, 1 példány a Vállalkozót illeti.

Kelt: Székesfehérvár, 2021. ……………………..

|  |  |
| --- | --- |
| …….…………………………………….. | ……………………………………………….. |
| Beséné Szaplonczay Orsolya ügyvezetőInnoskart Nonprofit Kft. |  |
| Megrendelő | Vállalkozó |